1775  माइथायाव स्पेनियार्दसफोरा ब्रुनो हेक्टा आरो जुवान दा ला बन्देगा अवाइ कुवाद्राखौ आथिखालनि ग्रिनभिल्लियाव मोनसे संदान्नाय हानजा दैथाय हरदोंमोन आरो राजानि मुङाव बे हा बाहागोखौ दाबि खालामदोंमोन ।1778  माइथायाव ब्रिटिस संदानगिरि केप्टेइन जेमसकुका अवासिंटन बोरिमाखौ साइखदोंमोन आरो नुक्टा साउन्दाव भेनकभार दिपनि बोरिसायाव थांदोंमोन ।ब्रिटिस आरो स्पेनिसफोरा ओनसोलनि हा बाहागोखौ मोननैबो दाबि खालाम बोबाय थानाय समनिफ्राय,मोननैबो हादरनि गेजेराव सोमोन्दोआ दुंहाव जाबोदोंमोन,जाथावगोन दावहाखौ नेवसिनो थाखाय बिथांमोना फालांगियारि हाबा - हुखा आरो थानाय ओनसोलफोरखौ मान होनो गावबा गाव गंग्लायदोंमोन ।1792  याव ब्रिटेइननि केप्टेइन जर्ज भेनकभारानो अवासिंटन बोरिमा आरो लैथोदैनि हान्था मेलानि आबुं नायबिजिरसंग्रा सेथि इउरपियान जादोंमोन ।माउन्ट रैनार,माउन्ट बेकार आरो सान जुवान दिपखौ लाफानानै अवासिंटननि गोबां गोनां सिनायथिफोराव भेनकभारनि मुंखौ होदोंमोन ।पिटार पुगेट मुंनि सासे मावखगिरि ( अफिसार ) जाय सिगां बेखौ नुदोंमोन,बेनि उनावनो भेनकभारखौ पुगेट साउन्द मुं होदोंमोन ।1792  माइथायाव जेब्ला भेनकबारा अवासिंटन बोरिमा आरो दैलामाखौ मानसावगारियाव सोदोंमोन,बस्टननि सासे बिगुर फालांगिरि आमेरिकान केप्टेइ रबार्ट ग्रेया कलम्बिया दैमानि खुगाखौ दिहुनदोंमोन ।1803  आव जथाय हादरा फ्रान्सनिप्राय लुसियाना हादाबखौ मोन्नायनि उनाव हादरगिरि थमास जेफफारसना संदानगिरि मेरिउइदार लुइस आरो उइलियास क्लार्कमोनखौ सोनाबफार्से संदाननो गनायथि होदोंमोन ( लुइस आरो क्लार्क एक्सपिदिसनखौ नाय )सानैबो संदानगिरि बिथांमोनखौ सोनाबनि बुहुमलुरारि आरो मैगं थाइगंनि सायाव जरखा मिथिथाय लानोबो बिथोन होदोंमोन,बेबायदिनो कलम्बिया दैमानि बाग्लायपारसे दावबायदोंमोन आरो  1805  याव प्रसान्ट बोरिमायाव सहैदोंमोन ।हादरनि मोनसे देरसिन हारि इयाकामा सुबुंपोरखौ लाफानैन अवासिंटनाव मोन  20  निख्रुइबो बांसिन तागुबै आमेरिकान संरैखाथि जानाय दालायफोर दं,गुबुन थागुबै आमेरिकान हानजाफोरा जाबाय पेन्ट दि,अरेलि,केलिस्पेल,स्पकेन आरो माकाह ।गासै  1  लाख  53  रोजा  5  जौ  64  स्कुवेर कि.मि.ओनसोलखौ लानानै गेजेर कालिमानटना इन्दनेसियानि दाबसे देरसिन फ्रान्सिन एबा कालिमानटन दिपनि थाम कावसे बाहागो एबा जाभा एबा मादुरा दिपजों समानफ्राम जागोन ।गेजेर कालिमानटाननि गेजेर बाहागोआ दाबसे गुदु आरो हासार गोनां हादरारि ( बिसुबआरि ) हाग्राबारि नसोल,जेराव गोबां बेसेन गोनां बेसाद जेरै - रटन,धुना आरो साबसिन दंफां दिहुनो ।हाजो,बिलो आरो समान हायेन सेरफांजों साग्लोबनाय गेजेर सुलावेसि प्रभिनसा दाबसे समायना ओनसोल ।गेजेर सुलावेसिनि गुबै दावबायथायनि गोजोनग्लाय़नाय नुथायफोरा जादों जारिमिन मुगानि सिगां जारिमिननि गोमोरलांनो हमनाय जारिमिनारि नेर्सोनफोरा,जायफोरा बादा आरो बेसवायाव दं ।